CELEX: 32013R0756
Language: hu
Date: 2013-08-06 00:00:00
Title: A Bizottság 756/2013/EU végrehajtási rendelete ( 2013. augusztus 6. ) az oktatási intézmények tanulóinak tejjel és egyes tejtermékekkel való ellátására irányuló közösségi támogatás tekintetében az 1234/2007/EK tanácsi rendelet alkalmazásával kapcsolatos részletes szabályok megállapításáról szóló 657/2008/EK rendelet módosításáról

7.8.2013   
            
            
               HU
            
            
               Az Európai Unió Hivatalos Lapja
            
            
               L 211/1
            
         A BIZOTTSÁG 756/2013/EU VÉGREHAJTÁSI RENDELETE
   (2013. augusztus 6.)
   az oktatási intézmények tanulóinak tejjel és egyes tejtermékekkel való ellátására irányuló közösségi támogatás tekintetében az 1234/2007/EK tanácsi rendelet alkalmazásával kapcsolatos részletes szabályok megállapításáról szóló 657/2008/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 102. cikkére, összefüggésben 4. cikkével,
   mivel:
   
               (1)
            
            
               A 657/2008/EK bizottsági rendelet (2) megállapítja az 1234/2007/EK tanácsi rendelet alkalmazásának részletes szabályait az oktatási intézmények tanulóinak az utóbbi rendelet 102. cikkének hatálya alá tartozó egyes tejtermékekkel való ellátására irányuló közösségi támogatás tekintetében. Az iskolatej-rendszer igazgatási és pénzügyi irányításának tökéletesítése érdekében egyes szabályokat egyértelműbbé kell tenni.
            
         
               (2)
            
            
               A 657/2008/EK rendelet 11. cikkének (2) bekezdése a támogatási kérelmek egytől hét hónapig tartó időszakra terjedhetnek ki. Helyénvaló pontosítani, hogy ezek az időszakok egyazon, augusztus 1-jétől július 31-ig terjedő tanévre vonatkozhatnak.
            
         
               (3)
            
            
               A 657/2008/EK rendelet 15. cikkének (4) bekezdése szerint a helyszíni vizsgálatokat augusztus 1-je és július 31-e között folyamatosan kell elvégezni, és azoknak legalább az előző 12 hónapos időszakra kell kiterjedniük. Az ellenőrzések hatékonyságának fokozása érdekében a helyszíni vizsgálatok elvégzésére rendelkezésre álló időszaknak az érintett, augusztus 1-jétől július 31-éig terjedő iskolaévet, valamint a következő 12 hónapot kell magába foglalnia. Ezen időszakon belül a tagállamok maguk határozzák meg a helyszíni vizsgálatok menetrendjét. A helyszíni vizsgálatoknak az érintett tanév legalább négy hónapos időszakára ki kell terjedniük. Helyénvaló továbbá rögzíteni a helyszíni vizsgálatok lezárásának, valamint az ellenőrzési jelentések benyújtásának határidejét.
            
         
               (4)
            
            
               A helyszíni vizsgálatokra vonatkozóan e rendeletben megszabott határidők figyelembevétele érdekében módosítani kell a 657/2008/EK rendelet 17. cikkének (1) bekezdésében említett értesítési kötelezettségre vonatkozó határidőt. Ezen túlmenően pontosítani kell, hogy a szóban forgó cikkben említett értesítések az érintett, augusztus 1-jétől július 31-éig tartó tanév során kiosztott termékekre vonatkoznak.
            
         
               (5)
            
            
               Az iskolatej-rendszerben részt vevő gyermekek arányának értékelése érdekében helyénvaló kiegészítő tájékoztatást előírni a 657/2008/EK rendelet 17. cikkének (2) bekezdése értelmében benyújtandó értesítés keretében.
            
         
               (6)
            
            
               A 657/2008/EK rendeletet ezért ennek megfelelően módosítani kell.
            
         
               (7)
            
            
               Az új szabályozás alkalmazási időszakának kezdetét a 2013. augusztus 1-jén kezdődő új tanév kezdetében kell meghatározni.
            
         
               (8)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   A 657/2008/EK rendelet a következőképpen módosul:
   
               1.
            
            
               Az 11. cikk (2) bekezdése helyébe a következő szöveg lép:
               „(2)   A tagállamok határozzák meg a kérelmek benyújtásának gyakoriságát. A kérelmek egyazon, augusztus 1-jétől július 31-éig tartó tanév egytől hét hónapig tartó időszakáig terjedhetnek ki.”
            
         
               2.
            
            
               A 15. cikk a következőképpen módosul:
               
                           a)
                        
                        
                           a (4) bekezdés helyébe a következő szöveg lép:
                           „(4)   A helyszíni vizsgálatokat a vizsgálatok által érintett tanév augusztus 1-jétől július 31-éig tartó időszaka (N időszak), az azt követő 12 hónap (N + 1 időszak) vagy mindkettő folyamán kell elvégezni.
                           A helyszíni vizsgálatoknak a vizsgálatok által érintett tanév (N időszak) legalább négyhónapos időszakára kell kiterjedniük.
                           A helyszíni vizsgálat akkor minősül lezártnak, amikor az arra vonatkozó, a (8) bekezdésben említett ellenőrzési jelentés rendelkezésre áll.”
                        
                     
                           b)
                        
                        
                           a (8) bekezdés a következő albekezdéssel egészül ki:
                           „Az ellenőrzési jelentést a helyszíni vizsgálatok által érintett, augusztus 1-jétől július 31-éig tartó tanév végétől számított maximum 12 hónapos időszakon belül le kell zárni (N + 1 időszak).”
                        
                     
         
               3.
            
            
               A 17. cikk a következőképpen módosul:
               
                           a)
                        
                        
                           az (1) bekezdés bevezető mondatának helyébe a következő szöveg lép:
                           „(1)   A tagállamok minden év október 31-éig elküldik a Bizottságnak az alábbi adatokat az előző naptári évben véget ért, augusztus 1-jétől július 31-éig tartó tanév során kiosztott tejtermékekről, az e rendelet 6. cikkében meghatározott kérelmezők szerinti lebontásban:”
                        
                     
                           b)
                        
                        
                           a (2) bekezdés a következő pontokkal egészül ki:
                           
                                       „f)
                                    
                                    
                                       az iskolatej-rendszerben részt vevő összes oktatási intézményben rendszeresen tanuló gyermekek becsült száma;
                                    
                                 
                                       g)
                                    
                                    
                                       az iskolatej-rendszerben való részvételre jogosult gyermekek becsült száma.”
                                    
                                 
                     
         2. cikk
   Ez a rendelet az Európai Unió Hivatalos Lapjában való kihirdetése napján lép hatályba.
   Ez a rendelet a 2013. augusztus 1-jétől2014. július 31-ig tartó tanévtől alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. augusztus 6-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      (2)  HL L 183., 2008.7.11., 17. o.